Ljutomer, 5. 10. 2020

**DOPOLNITEV HIŠNEGA REDA – OBVESTILO STARŠEM, UČENCEM (stanje 5. 10. 2020/4. dopolnitev)**

* V šolo prihajajo le zdravi učenci in zaposleni.
* V šolo vstopajo samo učenci in zaposleni, ostali le po predhodni najavi in z ustrezno zaščitno opremo (vodi se evidenca zunanjih obiskovalcev).
* Ko starši pridejo po učenca, nanj počakajo pred vhodom v šolo. Na svoj prihod opozorijo varnostnico/informatorko, po potrebi z zvoncem, ki je nameščen ob vratih; učenca bomo do vas pospremili zaposleni.
* Na vidnih mestih so nameščene INFOGRAFIKE (povezane s Covid 19) ter nameščena ustrezna razkužila.
* Učenci si takoj po prihodu v jutranje varstvo temeljito umijejo roke, tudi tekom dneva se pazi na higieno rok, kašlja in kihanja (kašljamo/kihamo v rokav, izogibamo se dotikanju obraza …).
* Učenci v šolo vstopajo posamično, garderobo v času prihodov in odhodov razkužuje varnostnica/informatorka.
* Pouk poteka predvsem v matičnih učilnicah, v manjši meri pa tudi v specializiranih (le-te se še dodatno razkužujejo ob vsaki menjavi skupine). Vsak otrok ima določen svoj sedežni red, izogibamo se izmenjavi ali skupni rabi pripomočkov, gradiv, didaktičnih igrač. Ščetkanje v šoli iz varnostnih razlogov ne bo potekalo.
* Govorilne ure, roditeljski sestanki predvidoma potekajo »na daljavo« - po telefonu, elektronski poti ali videoklicih. Termini bodo zapisani v publikaciji.
* Če učenec zboli ali se slabo počuti, ga v izolirnico pospremi in z njim do prihoda staršev počaka učitelj ali varuh (v skupinah PPVI).
* Pomembnejša aktualna obvestila, vezana na stanje s Covid 19, se objavljajo na spletni strani šole, staršem pa jih po potrebi posredujejo še razredničarke.
* **Navodila in priporočila o uporabi zaščitnih mask ali druge oblike zaščite ustnega ali nosnega predela obraza se prilagajajo epidemiološkim razmeram v državi – kot šola upoštevamo aktualna priporočila NIJZ ter navodila ministrstva, posredovana preko okrožnic.**

mag. Mateja Štefanec Vaupotič, pomočnica ravnatelja, vodja podružnice